polyglot-tagger/wikipedia-language-snippets-filtered huggingface dataset:
Antambahoaka - Antandroy - Antankarana - Antanosy - Antefasy - Antemoro - Antesaka - Bara - Beosy - Betsileo - Betsimisaraka - Bezanozano - Mahafaly - Makoa - Masikoro - Merina - Mikea - Sakalava - Sihanaka - Tanala - Tsimihety - Vezo - Zafimaniry - Zafisoro.
Nenti-nanondro ny fiteny aostrôneziana ampiasain' ny Melaneziana anefa ny hoe fiteny melaneziana, dia fiteny ao amin' ny fiteny ôseaniana, ny fiteny malaiô-pôlineziana atsinanana na malaiô-pôlineziana afovoany-atsinanana tsy idiran' ny fiteny pôlineziana sy ny fiteny mikrôneziana.
Ny Kor'any, ao amin' ny sorata Maryam, ayat 16–21, dia toa manondro ny anjely Gabriela ho nanome an' i Maria, izay mbola virjiny, ny vaovao momba ny hananany zanaka:Nisafidy ny hisitaka izy ; avy eo nalefanay any aminy ny Fanahinay, ary niseho teo anatrehany izany tamin' ny endri-dehilahy amin' ny hajany rehetra.
Taterina ao amin' ny hadita maro fa ny anjely Gabriela dia niara-nadehatamin' i Mohamady nandritra ny Mi'raj, fiakarana any an-danitra izay ilazana fa nihaonan' i Mohamady amin' ny mpitondra hafatr' Andriamanitra sy nantoroana ny fomba fivavaka silamo, dia ny sujud .
Ny Miozolmana mpanao heviteny sasany dia mihevitra azy ho mitovy amin' ny fanahy noforonina resahina ao amin' ny andininy hafa ao amin' ny Kor'any ho ny fitaovana izay nampodian' Andriamanitra an' i Adama ho manana aina , izay nahatonga an' i Maria ho bevohoka an' i Jesoa , ary nanindry mandry ny anjely sy ny mpaminany .
Ny andian-teny hoe rūḥ al-qudus, izay adika hoe "fanahy masina" na "ny fanahin' ny fahamasinana" dia miseho inefatra ao amin' ny Kor'any, ao amin' ny Kor'any 2.87 sy 253, Al-Ma'idah andininy faha-110, ary An-Nahl andininy faha-102.
Ny teny hoe Fanahy tsy miaraka amin' ny hoe masina, dia heverina fa ny fanahy mpamorona avy amin' Andriamanitra nentiny namelomana an' i Adama, sady nanindry mandry na nitsilo tamin' ny fomba maro samihafa ireo irak' Andriamanitra toa an' i Jesoa sy i Abrahama.
Ny andian-teny hoe Rūḥ al-Qudus koa dia ampiasaina hanondroana ny arkanjely Gabriela, izay lazaina ho ny Anjelin' ny fanambaràna sy notendren' Andriamanitra hanambara ny Kor'any amin' ny mpaminany Mohamady ary nanambara tamin' i Maria ny hahaterahan' i Jesoa.
Tamin' ny taona 1868 izy dia nivavaka tamin'ny fiangonana kôngregasiônalista i Russell sady nikambana tao amin' ny fikambanana kristiana tsy manavaka finoana atao hoe Young Men's Christian Association ka tamin' izany izy no nanontany tena ny amin' ny fanamelohana ka nahatsiaro ny finoany ho nihozongozona.
Ny empira mifototra amin' ny tany, toy ny Empira Rômana na ny Empira Rosiana, dia nanana firehana ho lasa vongana iray; ny empiran-dranomasina – toy ny an' ny Empiran' i Kreta izay niseho tamin' ny alalan' i Minôsy izay nialoha ny Empira Ateniana sy ny Empiran' i Kartago na ny Empira Britanika – dia nanana rafitra malaladalaka kokoa sy tany miparitaka.
Amin' ny ankapobeny, ny famoronana empira dia mitaky fakana tany ataon' ny miaramila indray mandeha na imbetsaka izay heverina ho fampiraisana sy hananan' ny vahoaka rehetra hoavy iraisana: izany no niseho tao Ejipta Ambony sy Ejipta Ambany ary ny fanjakà-mpanjaka fito tany Sina.
Ny empira na ampira dia fanjakana manana ny fiandrianany mampiray fanjakana maro sy vahoakam-pirenena maro amin' ny alalan' ny fahefana tokana iraisana tsy miankina amim-pahefana hafa na ara-pôlitika na ara-pivavahana, izay matetika tapahin' ny atao hoe "emperora" na "mpanjakan' ny mpanjaka".
Ao anatin' ny lôjika arak' endrika, ny lôjika matematika dia mandalina ny toetra ara-matematika momba ireo rafitra lôjika arak' endrika, fa ny lôjika filôzôfika kosa dia mampihatra azy ireo amin' ny olana filôzôfika toy ny toetran' ny hevi-teny, ny fahalalana, ary ny fisiana.
Ny rafitra lôjika arak' endrika dia ampiharina amin' ny sehatra hafa, ka ao anatin' izany ny haiteny , ny siansan' ny fahalalana (izay siansa andalinana ny fandrenesana, ny faranitan-tsaina, ny fiteny, ny fitadidiana, ny fifantohana, ny fanjohian-kevitra, ny fiontanam-po, ny fahatsiarovan-tena, sns) ary ny siansa infôrmatika.
Ireo dinastia faha-9 sy faha-10 izay atao hoe "herakleôpôlitàna" dia nifehy avy ao Herakleôpôlisy ny roa ampahatelon’ i Ejipta tamin’ izay, fa ny dinastia faha-11 kosa izay, mpiantafika kokoa, dia niorina tao Teba tao Ejipta Ambony.
I Brezily sy i Kôlômbia sy i Indônezia ary i Kôtidivoara no firenena voalohany manondrana kafe be indrindra, ary ireo firenena any Eorôpa Avaratra sy ny ao Eorôpa Andrefana ary i Etazonia no mpanafatra kafe be indrindra maneran-tany.
Ankehitriny dia i Brezily no lohalaharana amin’ ny fambolena kafe ao Amerika Atsimo sy manerana izao tontolo izao, nefa niely aty Afrika koa izany nandritra ny taonjato faha-20, ka i Madagasikara no lohalaharana taty Afrika, izay narakarahin’ i Kôngô sy i Kamerona ary i Angôla.
"Ny sakramenta fito no famantarana sy fitaovana izay amin’ ny alalan' ireo ny Fanahy Masina no mandrotsaka ny fahasoavan' i Kristy, ilay Loha, ao amin' ny Fiangonana Vatany. Ny Fiangonana àry no mirakitra sy mampita ny fahasoavana tsy hita maso ambarany".
I Frantsa, izay firenena mpanjana-tany tamin' ny fotoanandrony, no nampiray ara-panjakana azy ireo talohan' ny hisarahany indray taorian' ny taona 1976 raha nanapa-kevitra tsy hiala amin' i Frantsa i Mayotte fa ny nosy telo kosa nitambatra nahaleo tena ka nitondra ny anarana hoe Repoblika Federaly Islamikan' i Kômôro .
Andriantsoly dia nirary ny hitandro ny fizakan-tenan' ny nosiny manoloana ireo andriamanjaka kômôriana, ary ny hiaro azy amin' ny fanafihan' ny jiolahin-tsambo: nefa raha tsy misy mpiara-dia hanohitra ireo farany ireo sy hanohitra ny fanjakà-mpanjaka malagasy izay notohanan' ny Britaina Lehibe, nahatsiaro tena ho voarahona izy.
Nanomboka tamin' ny taona 1892 dia ny Résidents izay teo ambany fanapahan' ny governoran' i Mayotte (eo ambany fanapahan' ny filoham-pirenenan' ny Repoblika Frantsay) no nanapaka ny nosin' i Kômôro, izay naka tsikelikely ny fahefana sady nanafoana ny fanandevozana (nesorina tamin' i Humblot ireo tombontsoany manokana tamin' ny taona 1896).
Nifamatotra amin' i Frantsa ny hoavin' i Mayotte nanomboka tamin' ny fiantombohan' ny taonjato faha-19, fa ny nosy telo kosa dia nanana ny fahaleoban-tenany nandrintra ny fotona iray, nefa nitsiriritra sy nanambitamby azy ireo ny firenena matanjaka any ivelany.
Maro ireo Eorôpeana izay niorim-ponenana miandalana tao Kômôro,nividy tany sy andevo tao, ka lasa nanan-karena, toa an' i Léon Humblot izay nanao fanekena tamin' ny soltànan' i Bambao atao hoe Said Ali bin Said Omar ka lasa nantsoina hoe "soltàna fotsin' i Kômôro" izay nanapaka an' i Ngazidja sy nanorina ny fanapahany tamin' ny fanandevozana.
Tamin' ny taonjato faha-16 dia nisy Persiana avy any Chiraz izay efa tao Zanzibar sy tao Kilwa ary tao amin' ny morontsiraka afrikana, izay niorim-ponenana tao Kômôro, ka tao izy ireo no namorona fatoram-pihavanana tamin' ny lehibe tao an-toerana, ka namorona foko izay nihananjary soltanata.
Vao tamin' ny volana Mey 2016 no nisy Malagasy noraisina ho amin' ny jodaisma araka ny fomba jiosy mahazatra, niseho eo anatrehan' ny vondrona raby (atao amin' ny teny hebreo hoe / beit din "tranon' ny fitsarana") tao amin' ny trano fandraisam-bahiny Le Pave, sady nasaina nilona amin' ny renirano mba hadio ara-pivavahana .
Ny kroazada faharoa dia fanafihana nataon' ny Kristiana nanomboka tamin' ny taona 1147 taorian' ny fahazoan' ny Miozolmana ny tanànan' i Edesse tamin' ny taona 1144, sady nifarana tamin' ny faharesen' ny tafika misalotra vokovoko tanteraka tamin' ny taona 1149.
Izy io dia zafikelin’ Andriamasinavalona mpanjaka, fa zanaka lahin-dRamatoanimerina nonina tao Mamiomby, atsinanan’ Andringitra; nanana anabavy izy natao hoe Rakaloy; samy naka vohitra natao vodivona izy mianadahy ka Rakaloy dia teo Ikaloy, nitondra ny anarany ary izy kosa teo Imahatsinjo.
Ny hany tena mampiray ny fitenim-paritra sakalava samihafa dia ny maha-isan' ny vondrona andrefana amin' ny fitenim-paritra malagasy ianjadian' ny herin' ny fiteny avy any Afrika, izay mampiavaka azy ireo amin' ny fiteny malagasy ao afovoan-tany sy amin' ny morontsiraka atsinanana eto amin' ny Nosy, izay tena aostrôneziana fiteny.
Ny fiteny sakalava amin' ny endriky ny fiteny malagasy isam-paritra , tenenina indrindra ao amin' ny faritra nentim-paharazana misy ny Sakalava: any amin' ny tapany andrefana sy avaratra-andrefana ary atsimo-andrefan' i Madagasikara, miainga avy any Ampasimena ka mianatsimo mihazo an' Analalava, Mahajanga, Besalampy, Maintirano, Morondava, Morombe ary Toliara.
Hita koa tao amin' ny lohatenin' ny asasoratra natokan' i Joseph Tracy ho an' ny fanavaozana indray ny fivavahana izay nanomboka tao Britaina Lehibe sy tao amin' ireo zanataniny tany Amerika tamin' ireo taona 1720, izay nandroso fatratra tamin' ireo taona 1740 ka tsy nihena hery raha tsy tamin' ireo taona 1760 na 1770 akory aza.
Nisy fiantraikany tamin' ireo antokom-piangonana prôtestanta pietista izany sady niteraka koa fihetsehetseham-pitakiana ara-piarahamonina izay namporisihin' ny finoana fa ny fiavian' i Kristy fanindroany dia hiseho aorian' ny fanavaozan' ny zanak' olombelona ny tany manontolo.
Nisy fifandraisany amin' ny hetsiky ny Filazantsara ara-piarahamonina izany, izay nampihatra ny kristianisma amin' ny resaka fiarahamonina sady nandray ny heriny avy amin' ny fifohazam-panahy lehibe, sahala amin' ny hetsika misiônera prôtestanta maneran-tany.
Hoalan' i Ginea (Liberia - Kôtidivoara - Ganà - Tôgô - Benino - Nizeria - Kamerona - Ginea Ekoatôrialy - Gabôna - Sao Tome e Prinsipe - Repoblikan' i Kôngô - Repoblika Demôkratikan' i Kôngô - Angôla)
Dia hoy ny tao an-tanàna : " Ahoana no amoahana ny andriana ! "Ary hoy Andriamanalina nanohy sady nanozona:« Raha mankeny Andemaka, alemahon’ Andriamanitra ! Mankeny Volasarika, sarihon’ Andriamanitra ! Mankeny Ambodikongona,kongonin’ Andriamanitra !mankeny Ambanidia, mbiaza ambany dian-dRazakanavalondralambo Razakatsitakatra ! ».
Rehefa tonga tao amin’ ny Razakatsitakatrandriana tao Antananarivo izy dia nanontany hoe :« Ny Andriana ô ! firy moa ny fonao ? »" Ka fo firy ny foko fa tsy ho tokana ihany ! ", hoy Razaka namaly" Eny lahy, fa tokam-po Razakatsitakatrandriana ! ", hoy Andriamampandry .
Ahitana ambaratonga roa ao amin' izany rafitra izany, dia ny ambaratonga ao amin' ny fiangonana isan-toerana izay tarihin' ny filankevitry ny loholona, sy ny ambaratonga nasiônaly, atao hoe sinôda, izay ahitana solontena voafidin' ny ao amin' ireo dingana isan-toerana, ka mitovy isa ny pastora sy ny mpino tsotra .
Ahitana taratra an'izany ny fampiasan'ny Repoblika ilay tombokase atao hoe Garuda (vorona ao amin'ny fedrà hindo izay ampiasaina ho fiara hiondranan'i Vishnu mankety ambonin'ny tany, sy ny anaran'ny kômpaniam-pitaterana ana habakabaka atao hoe Garuda Indonesia.
Nanomboka tamin' ny taona 1960 sy ny fiafaran' ny fanjanahantany dia niezaka nitahiry ny ampahany tamin' ny zavatra namboarin' ny mpanjanaka frantsay i Madagasikara, dia ireo mpanjanaka izay efa 60 taona teto an-toerana sy nanao lalana, tanàna, tetezana, ary iray amin' ireo asa tsara indrindra ny Lakandranon' ny Pangalana.
Ny Ady Arabo-Isiraeliana tamin' ny taona 1948 dia nahatonga an' i Jôrdania Andrefana manontolo, anisan' izany i Hebrôna, nobodoin' i Jôrdania sady nampidiriny ho anisan' ny taniny, ary hatramin' ny Ady Enina Andro tamin' ny taona 1967 dia teo ambany fibodoan' ny miaramila israeliana ilay tanàna.
Izy no tanàna lehibe indrindra any Jôrdania Andrehana, ary tanàna faharoa lehibe indrindra amin' ny fari-tany palestiniana, aorian' i Gaza, misy mponina palestiniana mihoatra ny 215 000 sy mponina jiosy 700 monina indrindra amin' ny sisin' ny tanànan' i Hebrôna taloha.
Nahita zavatra mamirapiratra izy indray hariva sady nahare feo nanasa azy mba hijery ny rantsan-tanany folo izay nisy ny soratry ny Didy folo, sady nampanantena azy fa izay rehetra mino an’ Andriamanitra noho ny teny izay hambarany dia ho sitrana amin' ny alalan' ny fametrahan-tanana.
Ny fanasan'ny Tompo izay ankalazaina isaky ny fanompoam-pivavahana ahitana toriteny dia mampahatsiahy antsika fa Andriamanitra dia fitiavana amin'izao fotoana izao no azo tsapain-tanana ao amin'ny asa azo tsapain-tanana nataon'ny Zanany izay nanolo-tena hamonjena ny olombelona.
Ny andian-teny latina hoe Sola gratia, izay midika hoe "amin'ny alalan'ny fahasoavana irery", dia enti-manondro ny ainga fototra kristiana izay milaza fa ny famonjena ny fanahin'ny olombelona dia amin'ny alalan'ny fahasoavana irery ihany, izany hoe amin'ny alalan'ny sitrapon'Andriamanitra irery ihany.
Ity foto-pampianarana ity dia nipoitra avy amin'ny hevitr'i Aogostino ny amin'ny famonjena ny fanahin'ny olombelona, famonjena izay tsy afaka ho avy tokoa raha tsy amin'ny fanapahan-kevitr'Andriamanitra, satria Andriamanitra dia mahefa ny zava-drehetra sy mahalala ny zava-drehetra.
Ireto ny kaominina ao amin' io distrika io: Ambatoabo - Ampasimena - Ampasy Nahampoa - Analamary - Analapatsy - Andranombory - Ankaramena - Bevoay - Enakara-Haut - Enaniliha - Fenoevo - Iabakoho - Ifarantsa - Isaka-Ivondro - Mahatalaky - Manambaro - Manantenina - Mandiso - Mandromodromotra - Ranomafana - Ranopiso - Sarasambo - Soanierana - Tôlanaro
Ireto ny kaominina ao amin' Distrikan' i Betroka: Ambalasoa - Ambatomivary - Analamary - Andriandampy - Beapombo I - Beapombo II - Bekorobo - Benato-Toby - Betroka - Iaborotra - Ianabinda - Ianakafy - Isoanala - Ivahona - Jangany - Mahabo - Mahasoa Est - Nagnarena - Naninora - Tsaraitso
Ny mpaminanin' i Israely dia mpaminany manana fahafahana hamantatra ny zavatra hitranga amin' ny hoavy amin' ny alalan' ny tsindrimandry avy amin' Andriamanitra, ka manambara izany mialoha amin' ny alalan' ny teniny mivantana na ny soratra ataony sady miteny amin' ny anaran' Andriamanitra hampita ny hafany.
Ireto avy ireo mpaminany hafa ireo: i Abrahama, i Aarôna, i Mosesy, i Eldada, i Medada, i Gada, i Natàna, i Ahia avy any Silo, i Jeho, i Elia, i Elisa, Jeedo, i Semaia, i Ido, i Ôbeda, i Ôdeda, i Asafa ary i Oria.
Araka ny tantara dia nifamatotra tamin' ny firehana tsy nanaraka ny fampianarana ôfisialin' ny Fiangonana katôlika izany, avy eo tao amin' ny prôtestantisma izay nampiasa azy amin' ny fiheverana ny fitondran' ny papa ho asan' ny Devoly (ampitovîna amin' ilay vehivavy janga lehibe ao amin' ny Apôkalipsin' i Joany), indrindra nanomboka tamin' i Jan Hus sy Martin Lotera.
Toraka izany koa ilay "Toriteny teo an-Tendrombohitra Oliva" sy ireo andalana apôkaliptilka ao amin' ny bokin' ny Testamenta Vaovao, isan' izany ny Apôkalipsin' i Joany, izay mahakasika ny fandravana an' i Jerosalema nandritra ny ady voalohany nifanaovan' ny Jiosy sy ny Rômana ary ny fandravana ny Tempoly tamin' ny taona 70 taor.
7 Ary ny zava-manan' aina voalohany dia tahaka ny liona, ary ny zava-manan' aina faharoa dia tahaka ny zanak' omby, ary ny zava-manan' aina fahatelo dia manana tava tahaka ny tavan' olona, ary ny zava-manan' aina fahefatra dia tahaka ny voromahery manidina.
Niova finoana ho amin' ny fiavavahana silamo ny filoham-pirenena Bongo tamin' ny taona 1973 sady nanampy anarana silamo ny anarany ka nahatonga azy hatao hoe Omar Bongo, sady nanova ny lamina ahitana antoko pôlitika maro ho rafitra tsy ahitana afa-tsy antoko tokana.
Noho izany, ny andro voalohany amin' ny volana Farvardin amin' ny taona 1 dia ny 19 Marsa 622 amin' ny tetiandro joliana, satria ny ekinôksan' ny lohataona dia miseho iray andro mialoha amin' ny 8 ora sy 56 minitra amin' ny famantaranoran-jiaby, izany hoe amin' ny 12 ora sy 21 minitra amin' ny famantaranoran' i Teheran.
Manana ny mampiavaka azy manokana ny fiteny frantsay ao Gabôna izay manana ny fitenenany manokana izay vokatry ny fihasimban' ny teny frantsay na avy amin' ny fandikana teny avy amin' ny fitenim-poko gabôney, mba hahafahany milaza amin' ny fomba tandrify kokoa ny zava-misy ao an-toerana.
Ao amin' ireo Epistilin' i Joany dia ampiasaina amin' ny endrika milaza maro ny teny hoe Antikhristos, ka enti-manondro ireo Jodeô-kristiana izay niala tamin' ny fianakaviam-be kristiana noho ny fandavany ny maha Andriamanitra feno an' i Kristy na ny fandavany ny fahatongavany ho nofo.
Izany anefa dia ny mandany fananan' ny Kristianina an-tapitrisany, anisan' ny mahantra indrindra, izay mino fa amin' ny fanomezana ho an' ireo "teôlôjianan' ny fanambinana" ireo hatramin' ny ampahatelon' ny karamany, dia hampitomboin' Andriamanitra avo zato heny ny fanomezany.
Mahagaga fa ao amin' ireo Evanjelika, izay nanakiana indrindra teo amin' ny tantara, ny "indolzansy manontolo" izay nahafahan' ny Katôlika hahazo toerana ao amin' ny paradisa, amin' ny fandoavam-tsarany, no miroborobo ny varotra ataon' ny "mpaminanin' ny fanambinana".
Niorim-paka tany Frantsa ny filazantsaran' ny fanambinana, indrindra teo amin' ny vakin-tanàna onenan' ny mpiasa tsotra, nanomboka tamin' ny faramparan' ny taompolo 1980, tany amin' ny fiangonana toy ny Église universelle du royaume de Dieu , ny Paris Centre chrétien, ny Charisma na koa ny Impact Centre chrétien.
Ny teôlôjian' ny fanambinana (antsoina koa hoe filazantsaran' ny fanambinana na filazantsaran' ny fahombiazana) dia fampianarana ara-pivavahana evanjelika izay milaza, araka ny Baiboly, fa ny fananan-kataon' ny Kristiana dia mariky ny fahasalamana ara-panahy ary ny fahantrana dia ozona na sazy avy amin' Andriamanitra.
Ny 77 %n' ny vahoaka indiana dia miteny fiteny indô-ariana (ka ny be mpiteny indrindra dia ny fiteny hindy izay fiteny nibeazan' ny olona miisa 422 tapitrisa, izany hoe 41 %n' ny mponina), ny 20 %n' ny mponina no miteny amin' ny fiteny ao amin' ny fianakaviam-piteny dravidiana.
Araka ny lalàm-panorenana dia miato tsy ho fiteny ôfisialy faharoa ny fiteny anglisy dimy ambin' ny folo taona aorian' ny fahaleovan-tena, nefa noho ny fanoheran' ireo fanjakana indiana tsy miteny hindy dia nandany lalàna tamin' ny taona 1963 ny Antenimiera izay nihazona ny sata maha fiteny ôfisialy faharoa io fiteny io.
Ny fiteny malaialama dia anisan' ny fiteny tenenina any amin' ny tapany atsimon' i India, fiteny ôfisialin' ny faritany mizakatenan' i Kerala, fiteny ôfisialy ao amin' ny faritan' i Lakshadweep sy any Pondicherry, fiteny ôfisialin' i India ihany koa, izay misy mpiteny miisa 35,9 tapitrisa any ho any.
Ao Estônia no itenena an' io fiteny io, izay manana endrika isam-paritra roa lehibe, dia ny fiteny estôiana avaratra (izay ampiasain' ny ampahany be amin' ny vahoaka estôniana sady fototry ny fitenin' ny literatiora ankehitriny; ary ny fiteny estôniana atsimo izay ampiasain' ny mponina hatrany Tartu mankany atsimo.
Ny fitenim-paritra estônianina dia mizara ho vondrona roa – ny fitenim-paritra avaratra sy atsimo, mifandray ara-tantara amin' ny tanànan' i Tallinn any avaratra sy ny tanànan' i Tartu any atsimo, ankoatry ny fitenim-paritra estôniana amorontsiraka avaratra-atsinanana izay miavaka.
Ny fitoriana ny Vaovao Mahafaly tao amin' ny Repoblikan' i Kôngô dia nanomboka tamin' ny taonjato faha-19 nefa tamin' ny taonjato faha-20 vao tena niroborobo, na dia efa nisy ny fitoriana tany amin' ny faritra a-morontsiraka nandritra ny fanjanahan-tany nataon' ny Pôrtogey tamin' ny taonjato faha-15.
Ao koa ireo Kristiana vitsy anisa manaka ny kimbangisma, izay fivavahana manambatra fombam-pivavahana sy finoana isan-karazany izay nipoitra avy ao amin' ny Repoblika Demôkratikan' i Kôngô mpifanila vodirindrina amin' ny Repoblikan' i Kôngô.
Ny Afganistàna na Repoblika Islamikan' i Afganistàna dia firenena any Azia Afovoany tsy manana morontsiraka mizara sisintany amin' i Pakistana, amin' i Tajikistana, amin' i Iràna, amin' i Torkmenistàna, amin' i Ozbekistàna ary amin' i Sina.
Taorian' ny fanafoanan' ny Frantsay ny MDRM, noho ny zava-nitranga tamin’ ny taona 1947, dia nesorin' ny Tanindrana ny solontena Mainty ao amin' ny farimbona vaovaon' ny mpitarika izay nanankinan’ ny fahefana mpanjanaka ny fitantanana ny Repoblika Malagasy mahaleo tena.
Ny Manendy kosa dia toa avy amin’ny foko sakalava nivelona amin’ ny fiompiana ao Tampoketsa, avy tao izy ireo no nampijaly tsindraindray ny vohitra merina maro tamin' ny taonjato faha-18 mba hisambotra andevo hamidy amin' ny Eorôpeana eny amorontsiraka.
Niteraka fikorontanan' ny finoana an' Andriamanitra tokana, araka ny ampianarin' ny jodaisma, izany fivoasana vaovao ny Soratra Masina izany, izay tsy ny Testamenta Taloha ihany fa ny Testamenta Vaovao koa sy ny boky sasany atao hoe apôkrifa na pseodepigrafa.
Ny fivavahana skitiana na fivavahana sita dia fitambaran' ny fedrà sy ny fombafomba fanao ary ny finoan' ny Skitiana na Sita, izay iray amin' ireo Vahoaka Iraniana niorim-ponenana tao amin' ny lemaka pôntika sy ny lemaka manodidina ny Ranomasina Kaspiana tamin' ny Andro Taloha.
Heverina fa misy ifandraisany amin' ny fivavahana prôtô-indô-iraniana voalohany indrindra izy io, ary nisy fiantraikany tamin' ny fedrà slava sy hôngroà ary tiorka tatỳ aoriana, ary koa ny lovantsofina ôsetiana dia noheverina ho avy amin' ny fedrà skitiana.
Io teny frantsay io dia avy amin' ny endrika italianan' io teny io hoe moschea, izay avy amin' ny endrika espaniôlan' io teny io hoe mezquita, izay avy amin' ny teny arabo hoe / masjid , izay avy amin' ny teny arameana hoe masged, izay avy amin' ny fototeny prôtô-semitika izay midika hoe "mametraka ny handrina amin' ny tany".
Ny teny misokatra kokoa dia ny hoe hermetisisma, izay mety manondro rafitra filôzôfika isan-karazany avy amin' ny asasoratra hermetika, na amin' ny lohahevitra mifandray amin' i Hermesy fotsiny (indrindra fa ny alsimia, matetika dia mitondra ny anarana hoe "zavakanto hermetika" na "filôzôfia hermetika").
Niseho voalohany teo amin' ny tantara tany avaratry ny Ranomasina Kaspiana izy ireo tamin' ny taonjato faha-2 sy faha-3 ary faha-6, ary nifindra monina niankandrefana nankany amin' ny faritany maro any atsinanana amin' ny Empira Rômana.
Mino ny Bahay fa ny tetik' Andriamanitra dia miseho tsikelikely amin' ny alalan' izany fanambaràna miandalana izany arakaraka ny fihamatoran' ny taranak' olombelona, aty misy amin' ireo fisehoan' Andriamanitra ireo no tonga amin' ny fahatanterahana manokan' ny asa fanirahan'ny teo aloha.
"Mitsaoka an' i Govinda aho, ilay Tompo voalohany indrindra, ilay razambe voalohany, izay miahy ny omby, manome ny faniriana rehetra, ao amin' ny trano fonenana vita amin' ny vatosoa ara-panahy ary voahodidin' ny hazo tanjona an-tapitrisany. an' ireo mpivavaka mitovy amin' ny andriamanibavin' ny harena."
Araka ny filôzôfa Gaudiya Vaishnava Jiva Goswami, i Goloka, antsoina koa hoe Vrindavan, no planeta ara-panahy ambony indrindra ary azo aseho bebe kokoa amin' ny fonenana telo, antsoina hoe Mathura sy Dwarka ary Gokula, araka ny fahasamihafan' ny fialam-boly sy ny mpiara-miasa amin' i Krishna.
Goloka dia voatonona ao amin' ny Gaudiya Vaishnavism, ny Swaminarayan Sampraday, ny Pranami Sampraday, ny Pushtimarg ary ny Nimbarka Sampradaya, ary ao amin' ny soratra masina toy ny soratra Pancharatra, ny Garga Samhita, Brahma Samhita, Brahma Vaivarta Purana ary Devi-Bhagavata Purana.
Tamin' ny taona 2005 dia nahatratra 173,5 tapitrisa karà ny famokarana diamondra eran-tany ary ny tena mpamokatra dia i Rosia, i Bôtsoana, i Aostralia ary ny Repoblika Demôkratikan' i Kôngô izay miantoka mihoatra ny 73 % amin' ny famokarana eran-tany.
I Eosebiosy avy any Kaisaria no nampiasa ny teny hoe antilegomena ao amin' ny toko faha-3 sy faha-25 amin' ny boky faha-3 amin' ny asasorany atao hoe / Ekklêsiastokês historias mba hanondroa ny ireo lahatsoratra iandian-kevitra ao ao amin' ny lovantsofina kristiana.
Ao amin' ny Testamenta Taloha, ireo boky deoterôkanônika dia heverina ao amin' ny jodaisma sy ny prôtestantisma ho antilegômena, izany hoe maivan-danja kokoa noho ny boky kanônika hebreo, nefa mahasoa ihany ny famakiana azy, fa ny Fiangonana katôlika sy ôrtôdôksa kosa manao azy ireo ho kanônika.
Tsidihina ny fasan' ny razana milevina ao; hatramin' ny vao haingana dia nisy ihany koa ny fananganana ny saina frantsay miaraka amin’ ny an' ny antankarana ho fanomezam-boninahitra ny fifanarahana teo amin' ny Antankarana sy ny Frantsay tamin' ny taona 1841.
Ny Fanjakana Marosaina, tao amin’ ny foko tsimihety dia nahitana ireo atao hoe Andriambaloambitelopolo mpiara-mitantana ara-pôlitika, ka ny Andriambaloambitelopolo tsirairay, izay miambina sy miantoka ny lalànan' ny hazary, dia antsoina hoe mpitam-body saina eo amin' ny taniny.